**Љубинко Друловиќ** (роден на 11 септември 1968 година, во Нова Варош) - југословенски и српски фудбалски тренер и поранешен фудбалер, играч од средниот ред.

Кариерата ја започнал во Југославија, каде играл за екипите на Слобода Ужице и Рад, а потоа се преселил во Португалија каде го поминал најголемиот дел од својата играчка кариера и каде меѓу другите клубови го носел дресот и на гигантите Порто и Бенфика. Во Порто поминал седум сезони, освојувајќи 14 титули со клубот.

Во периодот 1996-2001, Друловиќ бил репрезентативец на СР Југославија, за која настапил на Светското првенство 1998 и Европското првенство 2000.

По завршувањето на играчката кариера, Друловиќ започнал да се занимава со тренерска работа. Покрај неколку клубови кој ги водел, тој исто така, бил селектор на репрезенациите на Србија и на Македонија. Од 2023 е селектор на српската репрезентација под 21 година.

Клупска кариера
---------------

Друловиќ е роден во Нова Варош, СФРЈ, а својата професионална кариера ја започнал во екипата на Слобода Титово Ужице со која дебитирал во сезоната 1988-1989 во втората југословенска лига. Следната година преминал во екипата на Рад за која настапувал две години во првата југословенска лига до распадот на истата.

Во летото 1992 година, тој потпишал двегодишен договор со португалскиот прволигаш Жил Висенте, каде се задржал до декември 1993 година, кога потпишал за славниот португалски клуб Порто; играјќи за двата клуба во сезоната 1993-1994, Друловиќ постигнал вкупно 18 голови што била неговата најплодна сезона во кариерата.

Тој бил еден од ретките играчи на Порто кој придонеле за секоја од петте последователни титули во текот на 1990-тите години. Покрај тоа, во Порто тој останал запаметен по неговите додавања и асистенции за погодоци, пред се како резултат на неговата способност за прецизно нафрлување на топката, правејќи го тоа најчесто до главата на напаѓачот Марио Жардел, кој како расен стрелец немал проблеми неговите додавања да ги претвора во голови, завршувајќи како најдобар стрелец во португалското првенство четири сезони по ред (1996-1997, 1997-1998, 1998-1999 и 1999-2000) освојувајќи притоа и две титули *златна копачка* за најдобар стрелец во Европа (1998-1999 и 2001-2002).

Во јуни 2001 година, тогаш веќе 33-годишниот Друловиќ се приклучил на екипата на Бенфика, големиот ривал на Порто, каде сепак немал големи успеси. Во сезоната 2002-2003, тој се вратил во татковината каде потпишал за Партизан. Таму бил еден од највлијателните играчи на тимот, помагајќи им на црно-белите да изборат настап во групната фаза на Лигата на шампионите во сезоната 2003-2004, во која титулата ја освоил неговиот поранешен клуб Порто. 

Една година подоцна, Друловиќ се вратил во Португалија завршувајќи ја својата кариера во екипата на Пенафиел заедно со поранешниот соиграч од Порто, Антонио Фоља.

Репрезентативна кариера
-----------------------

Своето деби за репрезентацијата на СР Југославија, Друловиќ го имал на 28 декември 1996 година, играјќи во пријателскиот натпревар против Аргентина одигран во Мар дел Плата, кој завршил со победа на аргентинците со 3-2; во истиот натпревар тој го постигнал и својот прв гол за репрезентацијата. После тој натпревар, тој продолжил редовно да добива повик во репрезентацијата во следните пет години, забележувајќи вкупно 38 настапи и 3 гола.

Тој бил дел од составот на СР Југославија на Светското првенство 1998, каде не забележал ниту еден настап, и на Европското првенство 2000, каде ги одиграл сите четири натпревари на патот на неговата репрезентација до четвртфиналето. Во групната фаза на првенството, тој постигнал гол во ремито 3-3 против Словенија, а имал и 4 асистенции за други голови на Југославија во текот на турнирот.

Својот последен натпревар за репрезентацијата го одиграл на 6 октомври 2001, во победата со 6-2 над Луксембург во квалификациите за Светското првенство 2002.

Тренерска кариера
-----------------

Друловиќ ја започнал својата тренерска кариера во скромниот португалски клуб ГД Туризенсе, во 2006–07 година. На крајот од сезоната, тој добил професионална тренерска лиценца.

На почетокот на април 2008 година, Друловиќ станал тренер во екипата на ФК Банат од Зрењанин во српската Суперлига. Како петти тренер во сезоната – тој го заменил Жарко Солдо. Кога го презел тимот бил на осмата позиција од вкупно 12. Тимот бил во опасност од испаѓање во понизок ранг, бидејќи до крајот на сезоната останале само уште 11 кола. На крајот, на 17 мај во последното коло, тој не можел да му помогне на тимот да избори опстанок во лигата по поразот со 4:1 од екипата на ФК Војводина.

Во јуни 2008 година, Друловиќ се преселил во Словенија и потпишал со клубот на НК Драва од Птуј. Речиси две години подоцна, во јануари 2010 година, бил назначен за тренер на ЦД Примеиро де Агосто од Анголската Гирабола лига.

Статистика во кариерата
-----------------------

### Меѓународна (репрезентативна) статистика

Извор:

|  |
| --- |
| СР Југославија |
| Година | Натпревари | Голови |
| 1996 година | 1 | 1 |
| 1997 година | 11 | 0 |
| 1998 година | 6 | 0 |
| 1999 година | 6 | 1 |
| 2000 година | 9 | 1 |
| 2001 година | 5 | 0 |
| Вкупно | 38 | 3 |

Признанија
----------

### Играчки признанија

**Порто**

* Освоена е Примеира лига: 1994–95, 1995–96, 1996–97, 1997–98, 1998–99
* Освоен е купот на Португалија,Тача де Португалија: 1993–94, 1997–98, 1999–2000, 2000–01
* Освоен е суперкупот на Португалија Супертача Кандидо де Оливеира: 1993, 1994, 1996, 1998, 2001 година

### Тренерски признанија

**1º де Агосто**

* Освоен е суперкупот на Ангола Супертача де Ангола: 2010

**Србија У19**

* Освоено е првото место на Европско првенство за играчи до 19 години на УЕФА: 2013 година

**Индивидуална статистика**

* Српски тренер на годината: 2013

Тренерска статистика
--------------------

- тренер на репрезенатацијата на Македонија од април 2015 година до октомври 2015 година

Во тој период репрезентацијата на Македонија одиграла вкупно 5 натпревари и постигнала резултат од 4 порази и 1 нерешен резултат.

Наводи
------

1. ↑  Da Cunha, Pedro Jorge (18 April 2019). „Drulovic: "O Robson não me convocou e disse 'não há lugar no avião'"" [Drulovic: "Robson did not select me and said ‘no room on the plane’"] (португалски). Mais Futebol. Посетено на 7 December 2020.
2. ↑  Catarino, Luís (26 June 2015). „O fotogénico Monstro do Lago Ness" [The photogenic Loch Ness Monster] (португалски). Primeiro Toque. Архивирано од изворникот на 29 June 2016. Посетено на 20 May 2016.
3. ↑  „Quiosque: Drulovic dois anos no Benfica (A Bola, Record, O Jogo)" [Newsstand: Drulovic two years in Benfica (A Bola, Record, O Jogo)] (португалски). TVI 24. 12 June 2001. Посетено на 13 March 2020.
4. ↑  „Drulovic regressa para jogar no Penafiel" [Drulovic returns to play in Penafiel] (португалски). Relvado. 8 July 2004. Посетено на 13 March 2020.
5. ↑  „Euro 2020 facts and statistics". *Diario AS*. 29 November 2019. Посетено на 13 March 2020.
6. ↑  „Milošević stars as Yugoslavia beat the odds". UEFA. 6 October 2003. Посетено на 20 May 2016.
7. ↑  „Drulovic rescinde com o Tourizense" [Drulovic rescinds with Tourizense]. *Jornal de Notícias* (португалски). 21 November 2006. Посетено на 13 March 2020.
8. ↑  „Ljubinko Drulović novi trener Banata" [Ljubinko Drulović new Banat manager] (српски). MTS Mondo. 4 April 2008. Архивирано од изворникот на 2008-04-08. Посетено на 5 April 2008.
9. ↑  „Banat se uzda u čudo" [Banat relying on a miracle] (српски). MTS Mondo. 16 May 2008. Архивирано од изворникот на 2008-05-17. Посетено на 16 May 2008.
10. ↑  „MSL: Banat ispao, ostalo 3 razlike" [MSL: Banat dropped, 3 other differences] (српски). B92. 17 May 2008. Посетено на 17 May 2008.
11. ↑  „1º de Agosto hire new coach". Angola Press News Agency. 8 January 2010. Архивирано од изворникот на 2012-02-27. Посетено на 10 January 2010.
12. ↑  „Ljubinko Drulović". European Football. Посетено на 20 May 2016.
13. ↑  „1º de Agosto win football Super Cup". Angola Press News Agency. 8 February 2010. Посетено на 13 March 2020.
14. ↑  „Mourinho message inspires jubilant Drulović". UEFA. 1 August 2013. Посетено на 13 March 2020.
15. ↑  „FSS: Ivanović i Drulović najbolji" [FAS: Ivanović and Drulović are the best] (српски). B92. 17 December 2013. Посетено на 13 March 2020.

Надворешни врски
----------------

* 

* Љубинко Друловиќ на National-Football-Teams.com
* 

* Љубинко Друловиќ – Профил на службената страница на ФИФА

|  |  |  |  |  |
| --- | --- | --- | --- | --- |
| 

| * п
* р
* у
Состав на СР Југославија на  СП 1998 |
| --- |
|  |
| 
* 1 Краљ
* 2 Мирковиќ
* 3 Ѓоровиќ
* 4 Јокановиќ
* 5 Ѓукиќ
* 6 Брновиќ
* 7 Југовиќ
* 8 Савичевиќ
* 9 Мијатовиќ
* 10 Стојковиќ
* 11 Михајловиќ
* 12 Лековиќ
* 13 Комљеновиќ
* 14 Савељиќ
* 15 Друловиќ
* 16 Петровиќ
* 17 Милошевиќ
* 18 Говедарица
* 19 Стевиќ
* 20 Станковиќ
* 21 Огњеновиќ
* 22 Ковачевиќ
* Селектор: Сантрач

 | Сојузна Република Југославија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на СР Југославија на  ЕП 2000 |
| --- |
|  |
| 
* 1 Кораќ
* 2 Дудиќ
* 3 Ѓоровиќ
* 4 Јокановиќ
* 5 Ѓукиќ
* 6 Д. Станковиќ
* 7 Југовиќ
* 8 Мијатовиќ
* 9 Милошевиќ
* 10 Стојковиќ
* 11 Михајловиќ
* 12 Цицовиќ
* 13 Комљеновиќ
* 14 Савељиќ
* 15 Буњевчевиќ
* 16 Говедарица
* 17 Друловиќ
* 18 Ковачевиќ
* 19 Ј. Станковиќ
* 20 Кежман
* 21 Наѓ
* 22 Краљ
* Селектор: Бошков

 | Сојузна Република Југославија |

 |

|  |  |  |  |
| --- | --- | --- | --- |
| 

| * п
* р
* у
Фудбалска репрезентација на Македонија –  селектори |
| --- |
|  |
| 
1993-1995 Дончевски ·
1996-1999 Хаџиевски ·
1999-2001 Канатларовски ·
2001-2002 Јовановски ·
2002-2003 Илиевски ·
2003-2006 Канатларовски ·
2005 Сантрач ·
2005-2006 Бабунски прив. ·
2006-2009 Катанец ·
2009-2011 Јонуз ·
2011-2012 Тошак ·
2012 Седлоски прив. ·
2012-2013 Јаневски ·
2013 Стратев прив. ·
2013-2015 Ѓуровски ·
2015 Друловиќ ·
2015-2021 Ангеловски ·
2021- Милевски ·
 |

 |